2013.gada 30.aprīlī Noteikumi Nr. 232

Rīgā (prot. Nr. 26 7.§)

**Grozījumi Ministru kabineta 2010.gada 26.janvāra noteikumos Nr.77 "Noteikumi par sporta speciālistu sertifikācijas kārtību un sporta speciālistam noteiktajām prasībām"**

Izdoti saskaņā ar

Sporta likuma

20.panta trešo un ceturto daļu

Izdarīt Ministru kabineta 2010.gada 26.janvāra noteikumos Nr.77 "Noteikumi par sporta speciālistu sertifikācijas kārtību un sporta speciālistam noteiktajām prasībām" (Latvijas Vēstnesis, 2010, 16.nr.) šādus grozījumus:

1. Aizstāt 6.3.apakšpunktā vārdus ''A, B vai C kategorijas sertifikātu'' ar vārdiem ''A vai B kategorijas sertifikātu''.

2. Izteikt 6.4.apakšpunktu šādā redakcijā:

''6.4. sertificējamā sporta speciālista norādītā sporta veida (darbības jomas) atzītas sporta federācijas rakstisku atzinumu vai – ja attiecīgajā sporta veidā (darbības jomā) nav atzītas sporta federācijas – Latvijas Sporta federāciju padomes rakstisku atzinumu par atbilstību attiecīgās kategorijas sporta speciālistam noteiktajām prasībām;''.

3. Svītrot 6.6.apakšpunktu.

4. Izteikt 7.5.apakšpunktu šādā redakcijā:

"7.5. pieņem šo noteikumu 6.punktā minētos dokumentus un ne vēlāk kā 10 dienas pirms sertifikācijas eksāmena rakstiski paziņo sertificējamam sporta speciālistam sertifikācijas eksāmena norises laiku, vietu, saturu un vērtēšanas sistēmu;".

5. Izteikt 7.11.apakšpunktu šādā redakcijā:

"7.11. veido un uztur elektronisku sertificēto sporta speciālistu reģistru, kā arī nodrošina tā publisku pieejamību Latvijas Sporta federāciju padomes tīmekļa vietnē (www.lsfp.lv);".

6. Svītrot 7.14.apakšpunktu.

7. Izteikt 11.punktu šādā redakcijā:

''11. Personām, kuras vada sporta treniņus (nodarbības) vai veic izglītojošo vai metodisko darbu sporta jomā, kā arī personām, kuras sniedz atbalstu tiem, kas apmeklē sporta treniņus (nodarbības) vai apgūst profesionālās ievirzes sporta izglītības programmu, nepieciešams sertifikāts (izņemot šo noteikumu [12.](http://pro.nais.lv/naiser/text.cfm?Key=0101032010012600077" \l "IntPNpunkt12." \o "Vietēja saite)punktā minētās personas).''

8. Papildināt 12.punktu ar otro teikumu šādā redakcijā:

''Informāciju par minēto sporta speciālistu, norādot tā vārdu, uzvārdu, kā arī diploma numuru un izdošanas datumu, augstākās izglītības iestāde mēneša laikā pēc diploma izsniegšanas iesniedz Latvijas Sporta federāciju padomē iekļau­šanai Sertificēto sporta speciālistu reģistrā.''

9. Izteikt 14.punktu šādā redakcijā:

"14. Sertifikācija paredz trīs kategoriju sertifikātus:

14.1. A kategorijas (sporta trenera) sertifikāts;

14.2. B kategorijas (sporta trenera) sertifikāts;

14.3. C kategorijas (sporta trenera) sertifikāts."

10. Svītrot 16.punktu.

11. Izteikt 17.3.apakšpunktu šādā redakcijā:

''17.3. atbilst kādam no šādiem kritērijiem:

17.3.1. strādājot par sporta treneri, pēdējo piecu gadu laikā ir sagatavojusi komandas vai sportistus, kuri startējuši Latvijas izlases komandas sastāvā un uzrādījuši rezultātus, kas atbilst augsta līmeņa rezultātu noteikšanas kritērijiem ([2.](http://pro.nais.lv/naiser/text.cfm?Key=0101032010012600077#IntPNpielikum2.)pielikums);

17.3.2. strādā izvēlētajā sporta jomā ne mazāk kā 20 gadus, vada un organizē mācību metodiskās nodarbības izvēlētajā sporta jomā ne mazāk kā
16 stun­du gadā, sagatavo jaunos sporta speciālistus izvēlētajā sporta jomā, vada jauno sporta speciālistu profesionālās mācību prakses, ir mācību metodisko līdzekļu, mācību grāmatu vai speciālās literatūras izdevumu autors vai līdzautors;''.

12. Papildināt 17.5.apakšpunktu aiz vārda "apguvusi" ar vārdiem "vai vadījusi".

13. Papildināt 18.4.apakšpunktu aiz vārda "apguvusi" ar vārdiem "vai vadījusi".

14. Svītrot 20.punktu.

15. Izteikt 23.5. un 23.6.apakšpunktu šādā redakcijā:

"23.5. resertificējamā sporta speciālista norādītā sporta veida (darbības jomas) atzītās sporta federācijas rakstisku atzinumu vai – ja attiecīgajā sporta veidā (darbības jomā) nav atzītas sporta federācijas – Latvijas Sporta federāciju padomes rakstisku atzinumu par atbilstību sporta speciālistam noteiktajām prasībām;

23.6. ģimenes ārsta izziņu par veselības stāvokļa atbilstību norādītajam amatam;".

16. Svītrot 23.7.apakšpunktu.

17. Papildināt 26.punktu aiz vārda "eksāmenu" ar vārdiem ''(izņemot gadījumus, ja nav iesniegti šo noteikumu 23.3., 23.5. vai 23.6.apakšpunktā minētie dokumenti)''.

18. Aizstāt 27.punktā vārdus ''B, C vai D kategorijas sertifikāta'' ar vārdiem ''B vai C kategorijas sertifikāta''.

19. Papildināt noteikumus ar 40.punktu šādā redakcijā:

"40. D kategorijas sertifikāti ir spēkā līdz tajos norādītā derīguma termiņa beigām un dod tiesības sniegt atbalstu personām, kas apmeklē sporta treniņus (nodarbības) vai apgūst profesionālās ievirzes sporta izglītības programmu, konsultējot un iesakot cilvēka organismam atbilstošas fiziskās slodzes, racionāli izmantojot sportu cilvēka veselības nostiprināšanai un saglabāšanai, kā arī sportiskās meistarības pilnveidošanai vadīt sporta treniņus (nodarbības) saskaņā ar tādu personu izstrādātu sporta treniņu (nodarbību) plānu, kuras ir ieguvušas A, B vai C kategorijas sertifikātu, tikai šo personu īslaicīgas prombūtnes laikā."

20. Aizstāt 1.pielikumā vārdus ''\_\_\_\_ KATEGORIJAS SPORTA SPECIĀLISTS'' ar vārdiem '' \_\_\_\_ KATEGORIJAS SPORTA SPECIĀLISTS (SPORTA TRENERIS)''.

21. Svītrot 2.pielikuma 2.punktā vārdu "dubultspēlēs".

22. Izteikt 2.pielikuma 3.punktu šādā redakcijā:

"3. Par augsta līmeņa rezultātiem neolimpiskajos sporta veidos netiek atzītas sportistu vai komandu izcīnītās vietas sacensībās (attiecīgajā disciplīnā vai svaru kategorijā), kurās piedalījies mazāk par astoņām valstīm (izņemot, ja ir izcīnīta medaļa). Ja sacensībās piedalījies mazāk par astoņām valstīm, dalībnieku skaitam jābūt ne mazākam par 16 (komandu skaitam – ne mazākam par 12) un sportistam vai komandai jāierindojas sportistu vai komandu vērtējuma pirmajā pusē (ieskaitot kvalifikācijas sacensības, ja tādas notikušas)."

23. Aizstāt 2.pielikuma 4.punktā vārdus "Starptautisko Sporta federāciju ģenerālajā asociācijā (GAISF)" ar vārdiem "Starptautisko sporta federāciju asociācijā (*SportAccord*)".

 24. Aizstāt 2.pielikuma 1.tabulas 1.punktā skaitļus un vārdu
"1.–24.vieta" ar vārdu "dalība".

25. Papildināt 2.pielikuma 1.tabulu ar 1.1 un 1.2 punktu šādā redakcijā:

|  |  |  |
| --- | --- | --- |
| "1.1 | Paraolimpiskās spēles | dalība |
| 1.2 | Nedzirdīgo spēles (*Deaflympics*) | dalība" |

26. Papildināt 2.pielikuma 1.tabulu ar 9.1 punktu šādā redakcijā:

|  |  |  |
| --- | --- | --- |
| "9.1 | Pasaules Jaunatnes olimpiskās spēles | 1.–12.vieta" |

27. Papildināt 2.pielikuma 2.tabulu ar 1.1 un 1.2 punktu šādā redakcijā:

|  |  |  |
| --- | --- | --- |
| "1.1 | Paraolimpiskās spēles | dalība |
| 1.2 | Nedzirdīgo spēles (*Deaflympics*) | dalība" |

28. Papildināt 2.pielikuma 2.tabulu ar 9.1 punktu šādā redakcijā:

|  |  |  |
| --- | --- | --- |
| "9.1 | Pasaules Jaunatnes olimpiskās spēles | 1.–12.vieta" |

29. Svītrot 2.pielikuma 3.tabulas nosaukumā vārdu "dubultspēles".

30. Svītrot 2.pielikuma 4.tabulas nosaukumā vārdus "(piemēram, galda teniss, florbols, regbijs, teniss, virves vilkšana)".

31. Papildināt 2.pielikuma 4.tabulu ar 1.1 punktu šādā redakcijā:

|  |  |  |
| --- | --- | --- |
| "1.1 | Pasaules spēles | dalība finālturnīrā" |

Ministru prezidents V.Dombrovskis

Izglītības un zinātnes ministra vietā –

iekšlietu ministrs R.Kozlovskis